दैनिक भास्कर
वर्ष 1956 में दैनिक भास्कर ने अपना पहला समाचार-पत्र को भोपाल में प्रकाशित किया। परंतु उस समय इसका नाम सुबह सवेरे रखा गया था। वर्ष १९५७ में ग्वालियर में अग्रेजी नाम "गुड मॉर्निंग इंडिया" से प्रकाशित किया। एक वर्ष पश्चात वर्ष १९५८ में पुनः नाम परिवर्तित कर इसे भास्कर समाचार रख दिया गया। वर्ष 2010 में इसका नाम पुनः परिवर्तित कर दैनिक भास्कर रखा गया, जो वर्तमान में भी है। उस समय से अब तक यह भारत का शीर्ष एक दैनिक समाचार-पत्र है।
दिना थांथी
दीना थांथी, दिना थंथी या दिना थांती (तमिल: தினத்தந்தி; दैनिक तार), एक तमिल भाषा का दैनिक समाचार पत्र है। इसकी स्थापना 1942 में मदुरै में एस. पी. आदिथनार द्वारा की गई थी। दीना थंथी तमिल भाषा में छपने वाला भारत का सबसे बड़ा दैनिक है, इसके साथ ही यह भारत में छपने वाले सभी दैनिक समाचार पत्रों में नौवां सबसे बड़ा अखबार है। इसका प्रकाशन तमिलनाडु के 13 शहरों के अलावा बंगलौर, पुदुच्चेरी और मुंबई से भी किया जाता है। अखबार इसका अंतरराष्ट्रीय संस्करण कोलंबो और दुबई से भी छापता है।